સુરાબાપુ વલુના બોલીના અનુકરણ કરવાના સ્વભાવથી પરિચિત હતા તેથી તેમને આશ્ચર્ય ન હતું પરંતુ શ્રીહરિએ પોતે જઈ ડેલી ખોલી તો સામે વલુ ઊભી હતી. તેને જોઈ શ્રીહરિ બોલ્યા, “વલુ તું નાની છે પણ જબરી છે. અમારા સાધુની જેમ જ બોલે છે. કેમ અમારા સાધુની જેમ આહ્લેક કરે છે ? આ અમારા સાધુની ભાષા છે.” વલુએ કહ્યું, “મહારાજ ભલેને સાધુની ભાષા હોય પણ સાધુય ભૂખ લાગે તો આવું જ બોલે ને ? તે મનેય ભૂખ લાગે ત્યારે આમ બોલું એટલે મં મં મળી જાય.”